plato-philosophy.theaetetus 169
ἀλλʼ οὔ τι σοῦ γε , ὦ Θεόδωρε , ἄμεινον . μὴ οὖν οἴου ἐμὲ μὲν τῷ σῷ ἑταίρῳ τετελευτηκότι δεῖν παντὶ τρόπῳ ἐπαμύνειν , σὲ δὲ μηδενί . ἀλλʼ ἴθι , ὦ ἄριστε , ὀλίγον ἐπίσπου , μέχρι τούτου αὐτοῦ ἕως ἂν εἰδῶμεν εἴτε ἄρα σὲ δεῖ διαγραμμάτων πέρι μέτρον εἶναι , εἴτε πάντες ὁμοίως σοὶ ἱκανοὶ ἑαυτοῖς εἴς τε ἀστρονομίαν καὶ τἆλλα ὧν δὴ σὺ πέρι αἰτίαν ἔχεις διαφέρειν . οὐ ῥᾴδιον , ὦ Σώκρατες , σοὶ παρακαθήμενον μὴ διδόναι λόγον , ἀλλʼ ἐγὼ ἄρτι παρελήρησα φάσκων σε ἐπιτρέψειν μοι μὴ ἀποδύεσθαι , καὶ οὐχὶ ἀναγκάσειν καθάπερ Λακεδαιμόνιοι · σὺ δέ μοι δοκεῖς πρὸς τὸν Σκίρωνα μᾶλλον τείνειν . Λακεδαιμόνιοι μὲν γὰρ ἀπιέναι ἢ ἀποδύεσθαι κελεύουσι , σὺ δὲ κατʼ Ἀνταῖόν τί μοι μᾶλλον δοκεῖς τὸ δρᾶμα δρᾶν · τὸν γὰρ προσελθόντα οὐκ ἀνίης πρὶν ἂν ἀναγκάσῃς ἀποδύσας ἐν τοῖς λόγοις προσπαλαῖσαι . ἄριστά γε , ὦ Θεόδωρε , τὴν νόσον μου ἀπῄκασας · ἰσχυρικώτερος μέντοι ἐγὼ ἐκείνων . μυρίοι γὰρ ἤδη μοι Ἡρακλέες τε καὶ Θησέες ἐντυχόντες καρτεροὶ πρὸς τὸ λέγειν μάλʼ εὖ συγκεκόφασιν , ἀλλʼ ἐγὼ οὐδέν τι μᾶλλον ἀφίσταμαι · οὕτω τις ἔρως δεινὸς ἐνδέδυκε τῆς περὶ ταῦτα γυμνασίας . μὴ οὖν μηδὲ σὺ φθονήσῃς προσανατριψάμενος σαυτόν τε ἅμα καὶ ἐμὲ ὀνῆσαι . οὐδὲν ἔτι ἀντιλέγω , ἀλλʼ ἄγε ὅπῃ ʼθέλεις · πάντως τὴν περὶ ταῦτα εἱμαρμένην ἣν ἂν σὺ ἐπικλώσῃς δεῖ ἀνατλῆναι ἐλεγχόμενον . οὐ μέντοι περαιτέρω γε ὧν προτίθεσαι οἷός τʼ ἔσομαι παρασχεῖν ἐμαυτόν σοι . ἀλλʼ ἀρκεῖ καὶ μέχρι τούτων . καί μοι πάνυ τήρει τὸ τοιόνδε , μή που παιδικόν τι λάθωμεν εἶδος τῶν λόγων ποιούμενοι , καί τις πάλιν ἡμῖν αὐτὸ ὀνειδίσῃ . ἀλλὰ δὴ πειράσομαί γε καθʼ ὅσον ἂν δύνωμαι . τοῦδε τοίνυν πρῶτον πάλιν ἀντιλαβώμεθα οὗπερ τὸ πρότερον , καὶ ἴδωμεν ὀρθῶς ἢ οὐκ ὀρθῶς ἐδυσχεραίνομεν ἐπιτιμῶντες τῷ λόγῳ ὅτι αὐτάρκη ἕκαστον εἰς φρόνησιν ἐποίει , καὶ ἡμῖν συνεχώρησεν ὁ Πρωταγόρας περί τε τοῦ ἀμείνονος καὶ χείρονος διαφέρειν τινάς , οὓς δὴ καὶ εἶναι σοφούς . οὐχί ; ναί . εἰ μὲν τοίνυν αὐτὸς παρὼν ὡμολόγει ἀλλὰ μὴ ἡμεῖς βοηθοῦντες ὑπὲρ αὐτοῦ συνεχωρήσαμεν , οὐδὲν ἂν πάλιν ἔδει ἐπαναλαβόντας βεβαιοῦσθαι · νῦν δὲ τάχʼ ἄν τις ἡμᾶς ἀκύρους τιθείη τῆς ὑπὲρ ἐκείνου ὁμολογίας . διὸ καλλιόνως ἔχει σαφέστερον περὶ τούτου αὐτοῦ διομολογήσασθαι · οὐ γάρ τι σμικρὸν παραλλάττει οὕτως ἔχον ἢ ἄλλως . λέγεις ἀληθῆ .
Lemmas: ἀλλά οὐ τις σύ γε , ὦ Θεόδωρος , ἀγαθός . μή οὖν οἴομαι ἐγώ μέν ὁ σός ἑταῖρος τελευτάω δέω πᾶς τρόπος ἐπαμύνω , σύ δέ μηδείς . ἀλλά ἔρχομαι , ὦ ἀγαθός , ὀλίγος ἐφέπω , μέχρι οὗτος αὐτός ἕως ἄν οἶδα εἴτε ἄρα σύ δέω διάγραμμα περί μέτρον εἰμί , εἴτε πᾶς ὅμοιος σύ ἱκανός ἑαυτοῦ εἰς τε ἀστρονομία καί ἄλλος ὅς δή σύ περί αἰτία ἔχω διαφέρω . οὐ ῥᾴδιος , ὦ Σωκράτης , σύ παρακάθημαι μή δίδωμι λόγος , ἀλλά ἐγώ ἄρτι παραληρέω φάσκω σύ ἐπιτρέπω ἐγώ μή ἀποδύω , καί οὐ ἀναγκάζω καθά Λακεδαιμόνιος · σύ δέ ἐγώ δοκέω πρός ὁ Σκίρων μάλα τείνω . Λακεδαιμόνιος μέν γάρ ἀπέρχομαι ἤ ἀποδύω κελεύω , σύ δέ κατά Ἀνταῖος τις ἐγώ μάλα δοκέω ὁ δρᾶμα δράω · ὁ γάρ προσέρχομαι οὐ ἀνιάω πρίν ἄν ἀναγκάζω ἀποδύω ἐν ὁ λόγος προσπαλαίω . ἀγαθός γε , ὦ Θεόδωρος , ὁ νόσος ἐγώ ἀπεικάζω · ἰσχυρικός μέντοι ἐγώ ἐκεῖνος . μυρίος γάρ ἤδη ἐγώ Ἡρακλέης τε καί Θησεύς ἐντυγχάνω καρτερός πρός ὁ λέγω μάλα εὖ συγκόπτω , ἀλλά ἐγώ οὐδείς τις μάλα ἀφίστημι · οὕτως τις ἔρως δεινός ἐνδύω ὁ περί οὗτος γυμνασία . μή οὖν μηδέ σύ φθονέω προσανατρίβομαι σεαυτοῦ τε ἅμα καί ἐγώ ὀνίνημι . οὐδείς ἔτι ἀντιλέγω , ἀλλά ἄγω ὅπῃ ἐθέλω · πάντως ὁ περί οὗτος μείρομαι ὅς ἄν σύ ἐπικλώθω δέω ἀνατλῆναι ἐλέγχω . οὐ μέντοι πέρα γε ὅς προτίθημι οἷος τε εἰμί παρέχω ἐμαυτοῦ σύ . ἀλλά ἀρκέω καί μέχρι οὗτος . καί ἐγώ πάνυ τηρέω ὁ τοιόσδε , μή που παιδικός τις λανθάνω εἶδος ὁ λόγος ποιέω , καί τις πάλιν ἐγώ αὐτός ὀνειδίζω . ἀλλά δή πειράω γε κατά ὅσος ἄν δύναμαι . ὅδε τοίνυν πρῶτος πάλιν ἀντιλαμβάνω ὅς ὁ πρότερος , καί ὁράω ὀρθός ἤ οὐ ὀρθός δυσχεραίνω ἐπιτιμάω ὁ λόγος ὅτι αὐτάρκης ἕκαστος εἰς φρόνησις ποιέω , καί ἐγώ συγχωρέω ὁ Πρωταγόρας περί τε ὁ ἀγαθός καί κακός διαφέρω τις , ὅς δή καί εἰμί σοφός . οὐ ; ναί . εἰ μέν τοίνυν αὐτός πάρειμι ὁμολογέω ἀλλά μή ἐγώ βοηθέω ὑπέρ αὐτός συγχωρέω , οὐδείς ἄν πάλιν δέω ἐπαναλαμβάνω βεβαιόω · νῦν δέ τάχα ἄν τις ἐγώ ἄκυρος τίθημι ὁ ὑπέρ ἐκεῖνος ὁμολογία . διό καλός ἔχω σαφής περί οὗτος αὐτός διομολογέω · οὐ γάρ τις μικρός παραλλάσσω οὕτως ἔχω ἤ ἄλλος . λέγω ἀληθής .